"วรวรรณ"นั่งนายกสมาคมบลจ.อีกวาระ
สมาชิกสมาคมบริษัทจัดการลงทุนลงมติเลือก &#8220;วรวรรณ ธาราภูมิ&#8221; นั่งเก้านี้นายกฯ อีกสมัย พร้อมดินหน้านโยบาย 6 ด้านต่อเนื่อง
19 มี.ค. 2553

สมาชิกสมาคมบริษัทจัดการลงทุนลงมติเลือก “วรวรรณ ธาราภูมิ” นั่งเก้านี้นายกฯ อีกสมัย พร้อมดินหน้านโยบาย 6 ด้านต่อเนื่อง
สมาคมบริษัทจัดการลงทุน (สมาคม)  จัดประชุมสามัญสมาชิกสมาคมวันนี้ ที่ประชุมมีมติเลือกตั้งคณะกรรมการและนายกสมาคมชุดใหม่ โดยนางวรวรรณ ธาราภูมิ กรรมการผู้จัดการ บริษัทหลักทรัพย์จัดการกองทุนรวม (บลจ.) บัวหลวง ได้รับการเลือกตั้งให้ดำรงตำแหน่งนายกสมาคมต่ออีก 1 วาระ มีวาระการดำรงตำแหน่ง 2 ปี
พร้อมกันนี้ได้เลือกตั้งคณะกรรมการสมาคมและคณะกรรมการกลุ่มธุรกิจชุดใหม่แทนคณะกรรมการที่ครบวาระ  โดยนางวรวรรณ ธาราภูมิ ได้รับเลือกตั้งให้ดำรงตำแหน่งนายกสมาคมและประธานกลุ่มธุรกิจกองทุนรวม   นายรพี สุจริตกุล  ดำรงตำแหน่งประธานกลุ่มธุรกิจกองทุนส่วนบุคคล   นางสาวอารยา ธีระโกเมน  ดำรงตำแหน่งประธานกลุ่มธุรกิจกองทุนสำรองเลี้ยงชีพ   
สำหรับคณะกรรมการชุดใหม่ ประกอบด้วย 1.นางวรรรณ  ธาราภูมิ  บลจ. บัวหลวง นายกสมาคม 2. นายรพี สุจริตกุล  บลจ.กสิกรไทย อุปนายกสมาคมคนที่ 1 3.น.ส.อารยา  ธีระโกเมน บลจ.ทิสโก้ อุปนายกสมาคมคนที่ 2  และ 4.นางอลิสา  สิมะโรจน์  บริษัท เอไอเอ นายทะเบียนและเหรัญญิก 5. นายธีรพันธุ์ จิตตาลาน  บลจ.นครหลวงไทย กรรมการ 6.นางโชติกา สวนานนท์  บลจ. ไทยพาณิชย์ กรรมการ 7. นายจิราพร บุญวานิช  บลจ.เอ็มเอฟซี กรรมการ 8. นางชวินดา หาญรัตนกุล  บลจ. กรุงไทย กรรรมการ 9. นายวรรธนะ วงศ์สีนิล  บลจ. ฟิลลิป กรรมการและ10.น.ส.ดวงกมล  พิศาล  สมาคมบริษัทจัดการลงทุน เลขาธิการ
นางวรวรรณ ในฐานะนายกสมาคม แถลงผลการดำเนินงานต่อสมาชิกในรอบปีที่ผ่านมา ว่าอุตสาหกรรมกองทุนมีการเจริญเติบโตอย่างเห็นได้ชัด  สมาคมประสบความสำเร็จในการยกระดับศักยภาพการทำงานของสมาคม  มีส่วนสำคัญในการพัฒนาและสนับสนุนการเจริญเติบโตของอุตสาหกรรม  ได้รับความร่วมมือและการยอมรับจากบริษัทสมาชิก ภาครัฐและหน่วยงานที่เกี่ยวข้องเป็นอย่างดี 
พร้อมทั้งได้แสดงวิสัยทัศน์ต่อที่ประชุมสมาชิกภายหลังการเลือกตั้งว่า จะเดินหน้านโยบายการบริหารงานสมาคมทั้ง 6 ด้านอย่างต่อเนื่อง โดยมีแผนงานที่ชัดเจนรองรับนโยบายในแต่ละด้าน เพื่อให้เกิดความต่อเนื่องและบรรลุผลที่เป็นรูปธรรมในการพัฒนาอุตสาหกรรม ดังนี้ 1.ด้าน Industry Development และ Positioning โดยสมาคมจะดำเนินการเพื่อยกระดับเป็น SRO โดยนายกสมาคมและผู้แทนสมาคมเข้าร่วมการดูงาน SRO ที่ประเทศเกาหลีใต้และประเทศมาเลเซีย ร่วมกับสำนักงาน ก.ล.ต. เพื่อศึกษาภาพรวมของการกำกับดูแลตลาดทุน พัฒนาการของการก่อตั้ง SRO การกำกับดูแล และการปฏิบัติงานของSRO ในแต่ละประเทศ ตลอดจนพิจารณาข้อดีข้อเสียและความเหมาะสมสำหรับประเทศไทย และจะเดินหน้าให้มีการประสานงานกับเครือข่ายต่างประเทศ  โดยส่งผู้แทนสมาคมเข้าร่วมประชุมในระดับภูมิภาคและระดับโลก  และจะรวบรวมประเด็นเกี่ยวกับกองทุนรวม RMF / LTF และอื่นๆ ไปหารือร่วมกับกรมสรรพากรเพื่อให้ได้คำตอบที่ชัดเจนเป็นคำตอบเดียวกันในประเด็นต่างๆ ที่ผู้ลงทุนยังไม่ทราบแน่ชัดซึ่งได้รับการสนับสนุนอย่างดียิ่งจากกรมสรรพากรให้มีการดำเนินการในเรื่องนี้  นอกจากนี้ จะเสนอแนวทางในการพัฒนาการออมเพื่อการเลี้ยงชีพให้ขยายวงกว้างออกไปโดยจะอยู่ในรูปแบบของกองทุนสำรองเลี้ยงชีพ  ซึ่งจะขอให้ทาง สำนักงาน ก.ล.ต.เป็นผู้นำในการผลักดันโครงการนี้เพื่อความมั่นคงของผู้ที่จะเกษียณในอนาคต  ตลอดจนจะเปิดเผยผลการดำเนินงานของอุตสาหกรรมกองทุนสำรองเลี้ยงชีพในภาพรวม (Industry Composite Return) บนเว็บไซต์สมาคมเพื่อให้ข้อมูลแก่คณะกรรมการกองทุนและสมาชิก 
2. ด้าน Rules and Regulations จะผลักดันให้มีการออกกฎ ระเบียบ ที่เอื้อต่อการพัฒนาธุรกิจรวมถึง การนำเสนอแก้ไขกฎระเบียบที่เป็นอุปสรรค และลดต้นทุนในการประกอบธุรกิจ โดยสมาคมจะจัดทำแนวปฏิบัติด้านบัญชี  เพื่อรองรับการบังคับใช้มาตรฐานบัญชีสากล   และจะยังคงดำเนินการเสนอความเห็นเพื่อปรับปรุงกฎเกณฑ์ด้านการลงทุนและด้านการประกอบธุรกิจโดยอาศัยความร่วมมือของบริษัทสมาชิกและการศึกษาแนวทางของต่างประเทศในการทำงานร่วมกับหน่วยงานกำกับดูแลต่างๆ 3. ด้าน Industry Good Governance and CSR  จะสนันสนุนการดำเนินธุรกิจตามแนวทางการปฏิบัติงานที่ดี พัฒนามาตรฐานการดำเนินงานของบริษัทสมาชิก รวมทั้งจะจัดให้มีกิจกรรม CSR ในระดับสมาคม เพื่อหวังผลการเผยแพร่และสร้างแนวทางในการมีส่วนร่วมรับผิดชอบต่อสังคมในวงกว้างแก่บริษัทสมาชิก 
4. ด้าน Communications และEducations นอกเหนือจากหลักสูตรพัฒนาความรู้ตัวแทนขายหน่วยลงทุนและผู้จัดการกองทุนที่สมาคมจัดขึ้นเป็นประจำทุกปีแล้ว ในปี 2553 สมาคมได้พัฒนาหลักสูตรใหม่ 3 หลักสูตร ได้แก่ หลักสูตรความรู้สำหรับสำหรับผู้กำกับดูแลการปฏิบัติงาน (Compliance) หลักสูตรอนุพันธ์ด้านอัตราดอกเบี้ยและการบริหารความเสี่ยงพอร์ตการลงทุน  ข้อปฏิบัติและภาษีที่เกี่ยวข้องกับการลงทุนในต่างประเทศ กิจกรรมสัมมนาเพื่อประชาสัมพันธ์ธุรกิจและเสริมสร้างความรู้ผู้ลงทุน อาทิ  Employee’s Choice การลงทุนทางเลือก  การลงทุนในต่างประเทศ รวมทั้งจัดกิจกรรมอื่นๆ ที่เป็นประโยชน์ต่อผู้ลงทุน
นอกจากนี้ ในปีนี้สมาคมจะจัดให้มีงานใหญ่ประจำปีของสมาคม  ได้แก่  การจัดสัมมนาวิชาการประจำปีของอุตสาหกรรม เพื่อส่งเสริมการพัฒนาความรู้ทั้งในส่วนบริษัทสมาชิกและผู้ลงทุน อันเป็นการยกระดับความรู้ของผู้ที่เกี่ยวข้องในตลาดทุนและตลาดการเงินไทย   พบปะและสร้างสัมพันธ์ภาพที่ดีระหว่างสมาชิก โดยงานดังกล่าวจะมีการมอบรางวัลเชิดชูเกียรติแก่ผู้มีคุณูปการต่ออุตสาหกรรมด้วย   ซึ่งจะจัดขึ้นในวันพฤหัสบดีที่ 25 มี.ค.นี้และมีเป้าหมายที่จะให้เป็นกิจกรรมสำคัญที่จัดขึ้นเป็นประจำทุกปีต่อเนื่องต่อไป